Radamel Falcao

Radamel Falcao García Zárate (tuntud nime all Falcao; sündinud 10. veebruaril 1986 Santa Martas) on Colombia jalgpallur, Colombia jalgpallikoondise endine ründaja.

 Klubikarjäär 
Falcao alustas klubikarjääri 1999. aastal Colombia esiliigas klubis Lanceros Boyacá. Klubi meeskonnas tegi ta debüüdi kõigest 13 aasta ja 199 päeva vanuselt."En Colombia se vive la 'Falcaomanía'". El Tiempo. 20.1.2010. Vaadatud 26.6.2018 2000. aasta hooajal esindas ta klubi juba seitsmes liigamängus ja lõi ka ühe värava."Lanceros frenó al Cóndor". El Tiempo. 25.4.2000. Vaadatud 26.6.2018

2001. aasta veebruaris ostis tema mängijaõigused Argentina klubi River Plate."Falcao García no podrá vestir camiseta de Millonarios". El País. 15.5.2012. Vaadatud 26.6.2018 River Plate'i esindusmeeskonnas tegi Falcao debüüdi 2005. aasta märtsis. Hooajal 2005–06 lõi ta Argentina kõrgliigas seitsme mänguga seitse väravat ja kuulus alates järgmisest hooajast River Plate'i põhikoosseisu.

Falcao esimeseks klubiks Euroopas oli aastatel 2009–2011 Porto. Hooajal 2010–11 võitis Porto oma ajaloo teise Euroopa Liiga ja Falcao mängis selle juures meeskonnas võtmerolli. Ta lõi sel hooajal kokku 17 väravat, mis oli UEFA Euroopa Liiga rekord.

Pärast väga edukat 2010–11 hooaega Portos siirdus Falcao Madridi Atléticosse. Hooajal 2011–12 õnnestus tal Euroopa Liiga võita ka Madridi Atléticoga. Ta sai sellega esimeseks mängijaks, kes on võitnud Euroopa Liiga järjest kahe klubi meeskonnas.

Alates 2013. aastast kuulus Falcao AS Monaco koosseisu, aga hooajad 2014–2015 ja 2015–2016 veetis ta laenul Inglismaa Premier League'i klubides Manchester United ja Chelsea.

Aastatel 2019–2021 mängis ta Türgi kõrgliiga klubis İstanbuli Galatasaray ja 2021–2024 Hispaania kõrgliiga klubis Rayo Vallecano.

 Koondisekarjäär 
Ta mängis Colombia noortekoondises 2005. aasta Lõuna-Ameerika juunioride meistrivõistlustel ja 2005. aasta juunioride maailmameistrivõistlustel.

Debüüdi Colombia rahvuskoondises tegi ta 8. veebruaril 2007 paar päeva enne oma 21. sünnipäeva mängus Uruguayga. Esimese värava lõi ta rahvuskoondises 2007. aasta 3. juunil Kirin Cupil, kui mängiti Montenegroga.

2011. aasta Copa Américal lõi ta viimases alagrupimängus kaks väravat Boliivia vastu (neist ühe penaltist)."Colombia vence a Bolivia 2-0 y va a cuartos de final en Copa América". CNN. Reuters. 10. juuli 2011. Vaadatud 26.07.2015 Veerandfinaalis Peruuga eksis Falcao penaltil, Peruu lõi lisaajal kaks väravat ja pääses edasi."Perú venció 2-0 a Colombia y jugará las semifinales de la Copa América". RPP. 18. juuli 2011. Vaadatud 26.07.2015

2014. aasta maailmameistrivõistluste valikturniiril oli ta üheksa väravaga Colombia suurim väravakütt, kuid ei taastunud põlveoperatsioonist taastuda ja jäi turniist eemale."Radamel Falcao jääb MM-finaalturniirilt eemale". ERR Sport. 3. juuni 2014. Vaadatud 26.07.2015

Ta kuulus Colombia koondisse 2015. aasta Copa Américal. Ta tegi kaasa kõigis kolmas alagrupimängus ja veerandfinaalimängus, kus Colombia kaotas Argentinale.

2018. aasta maailmameistrivõistluste teises alagrupimängus lõi ta värava Poola vastu."Poola konkurentsist lülitanud Kolumbia tõestas, et avakaotus oli tööõnnetus". sport.err.ee. 24.6.2018. Vaadatud 26.6.2018

 Saavutused 
River Plate
Primera División: 2007–08 Clausura
Porto
Primeira Liga: 2010–11
Taça de Portugal: 2009–10, 2010–11
Supertaça Cândido de Oliveira: 2010, 2011
UEFA Euroopa Liiga: 2010–11
Madridi Atlético
Copa del Rey: 2012–13
UEFA Euroopa Liiga: 2011–12
UEFA Superkarikas: 2012
Monaco
Ligue 1: 2016–17

 Viited 

 Välislingid 

Kategooria:Colombia jalgpallurid
Kategooria:Club Atlético River Plate'i jalgpallurid
Kategooria:FC Porto mängijad
Kategooria:Madridi Atlético mängijad
Kategooria:AS Monaco FC jalgpallurid
Kategooria:Manchester United FC mängijad
Kategooria:Chelsea FC mängijad
Kategooria:Galatasaray SK mängijad
Kategooria:Rayo Vallecano mängijad
Kategooria:Primeira Liga mängijad
Kategooria:La Liga mängijad
Kategooria:Ligue 1 mängijad
Kategooria:Premier League'i mängijad
Kategooria:Sündinud 1986